Benjamin Raymond

Benjamin Eugene ”B. J.” Raymond (s. 8. toukokuuta 1987 Boston, Massachusetts) on yhdysvaltalainen koripalloilija, pelipaikaltaan swingman. Hän voitti Tampereen Pyrinnössä Suomen mestaruden vuonna 2014.

 Pelaajaura 

Raymond syntyi Benjamin Raymond jr:n ja Sylvia Raymondin perheeseen 8. toukokuuta 1987 Massachusettsin Bostonissa. Hän pelasi yliopistokoripalloa Xavierin yliopiston joukkueessa neljä kautta vuosina 2005–2009 joukkueen menestyessä hyvin: se pääsi Atlantic Ten -konferenssin neljän parhaan joukkoon jokaisella Raymondin pelikaudella. Yliopiston jälkeen Raymond kävi esittelemässä taitojaan viiden NBA-seuran leireillä, mutta aloitti ammattilaisuransa kuitenkin Euroopassa.eurobasket.com

Raymondin ensimmäinen ammattilaisseura oli belgialainen Okapi Aalstar, jonka joukkueessa yhdysvaltalainen pääsi pelaamaan kaudella 2009–2010 Belgian pääsarjan lisäksi EuroChallengea. Seura hävisi ensimmäiset liigaottelunsa ja kaikki europelinsä, mutta nousi sarjassa lopulta neljänneksi.Aamulehti 4.10.2013 Seuraavalla kaudella Raymond suuntasi Libanoniin, jossa asui parin tunnin ajomatkan päässä Beirutista. Raymond koki huonotiestöisen ja kriisin keskellä eläneen maan pelottavana ja halusi maasta nopeasti pois. Hän siirtyikin jo helmikuussa 2011 Sloveniaan, KK Helios Domžaleen. Seura selviytyi pääsarjassa välieriin ja cupissa loppuotteluun, jossa kuitenkin hävisi KK Union Olimpijalle.

Kaudella 2011–2012 Raymond pelasi 12 ottelua kyproslaisessa Pizza Express Apollonissa esiintyen myös pääsarjan tähdistöottelussa. Joukkueen palkanmaksussa oli ongelmia, ja hän siirtyi maaliskuussa 2012 Argentiinaan pelaten kahdeksassa ottelussa. Tammikuussa 2013 Raymond siirtyi georgialaiseen BC MIA Academyyn, jossa hän voitti Georgian mestaruuden ja cupin. Hänet valittiin myös maan tähdistöottelun arvokkaimmaksi pelaajaksi.

Georgiassa Raymond koki hankalana, ettei maassa juuri puhuttu englantia. Hän sai kauden jälkeen hyviä tarjouksia esimerkiksi Saksan Bundesliigasta, mutta seurat olisivat halunneet Raymondin pelaavan kokonsa perusteella nelospaikkaa, vaikka tämä itse piti parempana pelaamistaan kolmospaikalla. Suomalainen Tampereen Pyrintö tarjosi Raymondille tätä mahdollisuutta, ja elokuussa 2013 hän teki seuran kanssa vuoden pelaajasopimuksen.http://www.pyrinto.fi/pyrinto-sopimukseen-benjamin-raymondin-kanssa/  Raymond valittiin Baltian liigassa 4. viikon parhaaksi pelaajaksihttp://bbl.net/en/news/bbl-weekly-review-volume-4/ ja joulukuussa Korisliigassa kuukauden pelaajaksi. Baltian liigassa Pyrintö sijoittui neljänneksi, ja eurobasket.com valitsi Raymondin sarjan kakkostähdistöön ja ulkomaalaispelaajatähdistöön.http://www.eurobasket.com/Baltic-League/basketball.asp?NewsID=358717 Korisliigassa Pyrintö voitti runkosarjan ennätyksellisillä 38 voitolla ja lopulta Suomen mestaruuden.http://www.basket.fi/uutiset/?x22026=22917261 Loppuottelusarjassa Joensuun Katajaa vastaan Raymond jatkoi runkosarjan tapaan: hän onnistui vaikeissa heitoissa ja teki voimakkaana pelaajana itselleen tilaa korinaluspelissä. Raymond oli runkosarjassa koko Korisliigan +/−-tilaston paras.http://yle.fi/urheilu/tassa_ovat_suomen_mestarit__pyrinnon_joukkue_pelaaja_pelaajalta/7248448

Raymond suunnitteli jatkavansa Pyrinnössä kaudella 2014–2015. Hän oli hylännyt kesän 2014 aikana rahakkaita tarjouksia muun muassa Ranskasta, Keski-Euroopasta ja Suomesta, mutta elokuussa Italian toiseksi korkeimmalla sarjatasolla pelannut Pallacanestro Biella tarjosi Raymondille sopimusta erinomaisin ehdoin, ja Raymond solmi Biellan kanssa vuoden mittaisen pelaajasopimuksen.http://www.pallacanestrobiella.it/news/angelico-ala-grande-benjamin-raymond http://www.eurobasket.com/Finland/basketball.asp?NewsID=371865http://pyrinto.fi/raymond-siirtyy-pyrinnosta-italiaan  Seuraavaksi kaudeksi hän siirtyi saman sarjan Basket Ferentinoonhttp://www.legapallacanestro.com/a2/ferentino-ufficiale-la-firma-di-benjamin-bj-raymond/http://www.eurobasket.com/Italy/news/415407/Benjamin-Raymond-signs-at-FCM-Ferentino jossa jatkoi myös seuraavan kauden. Kuden 2017–2018 Raymond pelasi saman sarjan Latina Basketissa ja seuraavan kauden Andrea Costa Imolassa. Raymond oli jokaisella Italian-kaudellaan joukkueensa paras pisteidentekijähttps://www.aamulehti.fi/a/c838599a-1aab-4e3c-a1e9-f4bbad71a184 .

Heinäkuussa 2019 Raymond palasi Suomeen ja Pyrintöön, jonka kanssa hän teki kaksivuotisen sopimuksen johon kuului lyhyt ulkomaanoptio seuraavana kesänä.https://pyrinto.fi/bj-raymond-palaa-pyrintoon-kahden-vuoden-sopimuksella/ https://www.basket.fi/basket/uutiset/bj-raymond-palaa-pyrintoon-kaksivuotisella-sopimuksella/ Pyrintö putosi kauden aikana Suomen cupissa välierissä ja sijoittui koronaviruspandemian keskeyttämässä runkosarjassa viidenneksi. Raymond teki kauden aikana 20,2 pistettä (koko sarjan toiseksi eniten) ja oli tilastollisesti useassa kategoriassa Pyrinnön paras pelaaja. Kauden päätyttyä Raymond jätti käyttämättä pelaajasopimuksen molemminpuoleisen option ja siirtyi huhtikuussa belgialaiseen Phoenix Brusselsiin ollakseen lähempänä perhettään.https://www.aamulehti.fi/a/173176a6-676e-4488-aa86-c73c1ecbf2f8?c=1525858750101https://pyrinto.fi/bj-raymond-ei-jatka-pyrinnossa-ensi-kaudella/

 Pelityyli 

Raymondin tinkimättömyyttä, voitontahoa ja sisäistä paloa koripalloa kohtaan on kehuttu usein. Muun muassa Aamulehdessä keväällä 2014 hänen luonnehdittiin olevan "johtaja, jota Damon Williamskin kunnioittaa". Kyseisen toimittajan mukaan Raymond on riittävän monipuolinen pelaaja ja myös fyysisesti vahva pelaaja, joka on pelannut vastustajan isoja pelaajia vastaan varsinaisten sentterien ollessa vaihdossa. Raymond on tarkka puolimatkan ja kolmen pisteen heittojen heittäjä.http://www.urheilulehti.fi/lisaa-lajeja/koripallo/jatkuuko-bisonsin-alamaki-rahat-kiinni-vierasjoukkueeseen Vuonna 2019 hänen fyysisyytensä nousi edelleen esiin mediassa. Raymond on haastattelussa itse maininnut peliälynsä olevan korkealla tasolla.

 Saavutukset 

 Henkilökohtaiset saavutukset 
 Korisliigan kuukauden pelaaja, joulukuu 2013
 Baltian liigan 4. viikon paras pelaaja kaudella 2013–2014
 Georgian pääsarjan tähdistöottelun arvokkain pelaaja 2013
 Kyproksen pääsarjan tähdistöottelussa 2012
 NCAA:n DI:n tähdistöottelussa 2009

 Joukkuesaavutukset 
 Suomen mestaruus 2014
 Georgian mestaruus 2013
 Georgian cup-mestaruus 2013
 Slovenian pääsarjan välierissä 2011
 Slovenian cup-hopeaa 2011
 Baltian liigan neljäs sija 2014

 Yksityiselämä 

Raymondin vaimo ja pariskunnan kaksi poikaa ovat asuneet Belgiassa.

 Lähteet 

 Profiili eurobasket.com 
 Profiili Draft 2009 Prospects – nba.com  
 B.J. Raymond Stats College Basketball at Sports-Reference.com 

 Viitteet 

Luokka:Yhdysvaltalaiset koripalloilijat
Luokka:Vuonna 1987 syntyneet
Luokka:Elävät henkilöt